01/08/2013 | Administración LocalMunicipal
Boqueixón
Notificación de execución subsidiaria de retirada de grúa de obra e cadro eléctrico de obra no lugar de Ramil-Lestedo

Intentada a notificación do acordo da Xunta de Goberno Local de 4 de xullo de 2013 relativo á “execución subsidiaria de retirada de grúa de obra e cadro eléctrico de obra no lugar de Ramil - Lestedo”, e sendo devolta polo servizo de correos “por non ser retirada”, na dirección que consta no expediente, de acordo co disposto no artigo 59.5 da Lei 30/1992, de Réxime Xurídico das Administracións Públicas e Procedemento Administrativo Común, procédese a súa publicación no taboleiro de edictos do Concello de Boqueixón e no Boletín Oficial da Provincia, o que se fai público para coñecemento dos interesados a quen debe servir de notificación. O acordo, que se transcribe literalmente, di o seguinte: Polo Concello de Boqueixón tense coñecemento da existencia nunha finca situada en Ramil – Lestedo, dunha grúa de obra e dun cadro eléctrico de obra en evidente estado de abandono, o cal supón un perigo para as persoas e vehículos que transitan pola zona. Ambos elementos foron instalados pola empresa “Promocións e Construcións SANAMIL Lestedo SL”, para a execución de catro vivendas unifamiliares (pareadas), previa licenza municipal concedida con data 19 de maio do 2004, susceptible de ser declarada caducada ó abeiro do disposto no artigo 197 da LOUGA, ao non terse finalizada ditas obras. Na Xunta de Goberno de 4 de abril de 2013 acórdase o inicio do procedemento para a imposición da orde de execución do desmontaxe e retirada da grúa de obra e do cadro eléctrico de obra pertencentes a “Promocións e Construcións SANAMIL Lestedo SL”, instalada a grúa de obra na parcela número 986, polígono 513, do lugar de Ramil – Lestedo e o cadro eléctrico da obra instalado na beirarrúa que está enfronte da citada parcela. Así mesmo dáse traslado ó interesado para que formule, en prazo de 10 días hábiles, as alegacións e presente a documentación e xustificantes que estime procedentes durante a tramitación do presente expediente. Notifícase o inicio do expediente da para a imposición da orde de execución do desmontaxe e retirada da grúa de obra e do cadro eléctrico de obra pertencentes a “Promocións e Construcións SANAMIL Lestedo SL”, data de saída 10 de abril de 2013 co número de rexistro 13/354. Dita notificación é devolta polo servizo de correos sinalando “enderezo incorrecto”. Procédese coa publicación da notificación do citado expediente no Boletín Oficial da Provincia ( xoves 25 de abril de 2013, número de BOP 79) e así mesmo no taboleiro de anuncios do Concello de Boqueixón. Na Xunta de Goberno do 16 de maio de 2013 acórdase proceder coa orde de execución do desmontaxe e retirada da grúa de obra e do cadro eléctrico de obra pertencentes a “Promocións e Construcións SANAMIL Lestedo SL”, instalada a grúa de obra na parcela número 986, polígono 513, do lugar de Ramil – Lestedo e o cadro eléctrico da obra instalado na beirarrúa que está enfronte da citada parcela. No citado acordo, así mesmo sinálase que o prazo para dar cumprimento á orde de execución será de dez días hábiles, a contar desde o seguinte ó de recepción da notificación e que no caso de incumprimento do acordo, transcorrido o prazo citado, procederase á execución forzosa/subsidiaria. Dáselle trámite de audiencia ó interesado Notifícase o acordo da Xunta de Goberno da orde de execución do desmontaxe e retirada da grúa de obra e do cadro eléctrico de obra pertencentes a “Promocións e Construcións SANAMIL Lestedo SL”, data de saída 23 de maio de 2013 co número de rexistro 13/494. Dita notificación é devolta polo servizo de correos sinalando “enderezo descoñecido”. Procédese coa publicación da notificación do citado expediente no Boletín Oficial da Provincia ( mércores 5 de xuño de 2013, número de BOP 106) e así mesmo no taboleiro de anuncios do Concello de Boqueixón. -O artigo 199 da LOUGA sinala que “os propietarios de edificacións deberán mantelos nas condicións establecidas no artigo 9 de funcionalidade, seguridade, salubridade, ornato público e habitabilidade segundo o destino e as normas de protección do medio ambiente, do patrimonio histórico e da rehabilitación. Para garantir este cumprimento os Concellos ordenarán, mediante expediente, con audiencia aos interesados, a execución das obras necesarias para conservar aquelas condicións, con indicación, así mesmo, do prazo de realización. -O artigo 27.1 do Decreto 28/1999, de 21 de xaneiro, de Disciplina Urbanística de Galicia, sinala que antes de ditar unha orde de execución cos fins de cumprimento do deber de conservación, deberá emitirse informe técnico e xurídico polos servizos municipais e darse audiencia ao interesado. Con data do 1 de abril do 2013 emitíronse os informes do técnico municipal e o informe xurídico. -O artigo 95 da Lei 30/92 de réxime xurídico das administracións públicas e procedemento administrativo común, modificada pola Lei 4/1999 de 13 de xaneiro, sinala que as Administracións Públicas, a través dos seus órganos competentes, en cada caso, poderán proceder, previo apercibimento á execución forzosa dos actos administrativos, agás que se suspenda a execución segundo a lei ou cando a Constitución ou a lei esixan a intervención dos Tribunais. -O artigo 98 da Lei 30/92 de Réxime Xurídico das Administracións Públicas e Procedemento Administrativo Común, modificada pola Lei 4/1999 de 13 de xaneiro, regula a execución subsidiaria dos actos que poidan ser realizados por suxeito distinto do obrigado e sobre o seu custo. -O terceiro informe do Encargado de Obras do Concello de Boqueixón de data 28 de xuño de 2013 sinala que: “Compróbase que no lugar de Ramil, Lestedo, existen catro vivendas unifamiliares – pareadas, sen acabar de rematar as obras de construción das mesmas. Teñen licenza municipal de obras de data 19-05-2004, a nome de Promocións e Construcións SANAMIL Lestedo SL. A carón das mesmas, e dentro da propiedade privada segue instalada unha grúa de obra en estado de abandono e deterioro. Así mesmo segue instalado un cadro eléctrico de obra en idéntico estado de abandono e deterioro, emprazado sobre a beirarrúa de uso público. Ambos elementos grúa e cadro de obra supoñen polo seu estado de abandono un perigo para a seguridade pública”. Polo exposto a Xunta de Goberno acorda: 1. Proceder coa execución subsidiaria da orde de execución consistente na desmontaxe e retirada da grúa de obra e do cadro eléctrico de obra pertencentes a “Promocións e Construcións SANAMIL Lestedo SL”, instalada a grúa de obra na parcela número 986, polígono 513, do lugar de Ramil – Lestedo e o cadro eléctrico da obra instalado na beirarrúa que está enfronte da citada parcela.2) O traballo de execución subsidiaria de desmontaxe e acondicionamento da grúa ascende a un total de 1.210 euros (IVE engadido) e o traballo de execución subsidiaria de retirada de acometida eléctrica e cadro de obra ascende a un total de 586,93 euros (IVE engadido). A contía total dos traballos de execución subsidiaria é de 1.796,93 euros a cal terá que ser aboada polo propietario: “Promocións e Construcións SANAMIL Lestedo SL”. Dito gasto deberá aboarse na conta bancaria 2091-0320-90-320-3110000344, da entidade Novagalicia banco, a nome do Concello de Boqueixón.3) Comunicar ó citado propietario que nun prazo máximo de 5 días, desde o recibo desta notificación, remita mediante escrito a correspondente autorización para proceder coa desmontaxe e retirada da grúa de obra na parcela número 986, polígono 513, do lugar de Ramil - Lestedo, e do cadro eléctrico de obra instalado na beirarrúa que está enfronte da citada parcela, así como a xustificación do pagamento do mencionado importe á conta bancaria que ten o concello, anteriormente citada.4) No caso de non obter a correspondente autorización e non aboar o citado importe procederase á execución subsidiaria polo concello e á recadación da débeda vía executiva. Contra o presente acordo, que pon fin á vía administrativa, poderase interpoñer, de conformidade co disposto no artigo 116 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, potestativamente recurso de reposición, ante o mesmo órgano que ditou o acto, no prazo dun mes contado a partir do seguinte ó da notificación do presente acordo, ou directamente recurso contencioso – administrativo ante o Xulgado do Contencioso - Administrativo, no prazo de dous meses contados desde o seguinte ó da notificación do presente acordo, de conformidade co artigo 8.1 e 46.1 da Lei 29/1998, de 13 de xullo, da Xurisdición Contencioso Administrativa. Boqueixón, 23 de xullo do 2013 O alcalde, Jesús Sanjuás Mera